**ZMLUVA O PARTNERSTVE**

uzavretá podľa § 269 ods. 2 zák. č. 513/1991 Z. z. Obchodný zákonník v znení neskorších predpisov  v nadväznosti na § 3 ods. 2 písm. c) zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov  (ďalej ako „ZoP“)

medzi

názov: ......................

sídlo: ......................

zapísaný v: ......................

konajúci: ......................

IČO: ......................

poštová adresa[[1]](#footnote-2):

(ďalej len „**Hlavný partner**“ alebo „**Prijímateľ**“)

a

názov: ......................

sídlo: ......................

zapísaný v: ......................

konajúci: ......................

IČO: ......................

poštová adresa1:

(ďalej len „**Partner**“)

(Hlavný partner a Partner sa na účely tejto zmluvy označujú ďalej spoločne aj ako „**Zmluvné strany**“ alebo jednotlivo „**Zmluvná strana**“)

**Článok 1**

**Základné ustanovenia**

1. Zmluvné strany sa dohodli na uzatvorení tejto ZoP s cieľom upraviť ich vzájomné práva a povinnosti a ostatné zmluvné podmienky súvisiace s realizáciou Projektu ,,...................“ (ďalej len „Projekt“) a v súlade s podmienkami Vyzvania s kódom ........... za účasti Partnera. Projekt sa zameriava na posilnenie analytických kapacít jednotlivých inštitúcií verejnej správy, ktoré prispievajú k tvorbe verejných politík, v dôsledku čoho zabezpečenie špičkového vzdelávania a stáží pre analytických zamestnancov týchto inštitúcií verejnej správy je nevyhnutné za účelom zvládnutia neustáleho vývoja v tejto oblasti. Cieľovou skupinou Projektu sú zamestnanci analytických útvarov a v odôvodnených prípadoch ostatní zamestnanci, ktorí vykonávajú analytické činnosti v inštitúciách verejnej správy v nadväznosti na podmienky vyplývajúce z opisu Projektu v žiadosti o poskytnutie nenávratného finančného príspevku (ďalej ako „analytickí zamestnanci“ a „NFP“). Bez úzkeho zapojenia jednotlivých inštitúcií verejnej správy, v rámci ktorých sa kreuje cieľová skupina, prostredníctvom ktorej sa vymedzuje aj cieľ Projektu, nie je možné v súlade s osobitnými právnymi predpismi Slovenskej republiky (ďalej ako „SR“) realizovať samotný Projekt. Z uvedených dôvodov sa preto konkrétna inštitúcia verejnej správy zúčastňuje na Projekte ako partner. Za tým účelom došlo k uzavretiu tejto ZoP, ktorej hlavným predmetom je podrobnejšie upraviť práva a povinnosti spolupráce Partnera ako verejnej inštitúcie a Hlavného partnera ako Prijímateľa pri Realizácií aktivít Projektu ako aj celkové postavenie Partnera v Projekte v nadväznosti na postavenie cieľovej skupiny.
2. V nadväznosti na právnu úpravu postavenia partnera v zákone č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon o príspevku z EŠIF“) a v nadväznosti na zákon o príspevku z EŠIF nadväzujúcich Právnych dokumentoch definovaných v Zmluve o poskytnutí NFP (najmä Systéme riadenia EŠIF a Systéme finančného riadenia na programové obdobie 2014 - 2020) sa Zmluvné strany dohodli a Partner podpisom tejto ZoP výslovne súhlasí s tým, že:
3. práva a povinnosti Partnera v súvislosti s realizáciou Projektu vyplývajú z tejto ZoP a z ostatných Právnych dokumentov a z ďalších skutočností uvedených v písm. b) až d) tohto odseku, a to spôsobom a v rozsahu vyplývajúcom z písm. b) až f) tohto odseku,
4. úprava postavenia Hlavného partnera ako Prijímateľa v rozsahu jeho práv a povinností v súvislosti s realizáciou Projektu tak, ako to vyplýva zo Zmluvy o poskytnutí NFP, sa podporne vzťahuje aj na Partnera, ak sa tak dohodlo v tejto ZoP;
5. pojmy a výkladové pravidlá, ktoré sú definované v prílohe č. 1 Zmluvy o poskytnutí NFP, ktorou sú všeobecné zmluvné podmienky (ďalej ako „VZP“), sa v plnej miere aplikujú na túto ZoP bez potreby opakovania definícií v tejto ZoP, a to pokiaľ ide o formu aj obsah, vrátane používania veľkých a malých písmen jednotlivých použitých pojmov, s cieľom zachovať jednotu a súlad oboch zmluvných vzťahov;
6. práva a povinnosti Partnera v súvislosti s realizáciou Projektu sa okrem ustanovení tejto ZoP a tých ustanovení Zmluvy o poskytnutí NFP, ktoré podľa výslovnej dohody z tejto ZoP sa na postavenie Partnera podporne vzťahujú, riadia zákonom o príspevku z EŠIF, právnymi predpismi Slovenskej republiky a právnymi aktmi EÚ a súčasne Právnymi dokumentmi, ktoré sú uvedené v článku 3 ods. 3.3 zmluvy; v tejto súvislosti Partner súhlasí, že všetky zmeny v Systéme riadenia EŠIF, Systéme finančného riadenia alebo v Právnych dokumentoch, z ktorých pre Prijímateľa vyplývajú práva a povinnosti, sú záväzné aj pre Partnera v rozsahu, v akom sa na neho podľa tejto ZoP vzťahujú aj práva a povinnosti Prijímateľa, a to dňom ich Zverejnenia;
7. zmeny v Zmluve o poskytnutí NFP, v častiach, v ktorých podľa výslovnej dohody z tejto ZoP sa na postavenie Partnera podporne vzťahujú ustanovenia Zmluvy o poskytnutí NFP, sú pre Partnera záväzné odo dňa, kedy mu Hlavný partner doručí zmenenú/doplnenú Zmluvu o poskytnutí NFP; uvedené platí aj v prípade, ak je ZoP povinne zverejňovanou zmluvou podľa §5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“),
8. ak existuje rozpor medzi úpravou práv a povinností Partnera v tejto ZoP a v Zmluve o poskytnutí NFP v častiach, v ktorých podľa výslovnej dohody z tejto ZoP sa na postavenie Partnera podporne vzťahujú ustanovenia Zmluvy o poskytnutí NFP, má prednosť úprava v Zmluve o poskytnutí NFP pred touto ZoP, okrem úpravy v právnom predpise SR alebo právnom akte EÚ, v Systéme riadenia EŠIF a v metodických pokynoch CKO nadväzujúcich na Systém riadenia EŠIF, v Systéme finančného riadenia a v usmerneniach MF SR vydaných na vykonanie Systému finančného riadenia, vrátane usmernenia k nezrovnalostiam, ktoré majú prednosť pred úpravou v Zmluve o poskytnutí NFP a v tejto ZoP. V ostatných prípadoch je pre Partnera záväzná úprava obsiahnutá v tejto ZoP.
9. Na účely ZoP sa okrem pojmov uvedených v článku 1 VZP rozumie:
   * 1. **Členmi partnerstva** – Hlavný partner a Partner;
     2. **Hlavným partnerom** – Prijímateľ NFP na základe rozhodnutia o schválení žiadosti o poskytnutie NFP vydaného podľa § 19 ods. 8 zákona o príspevku z EŠIF;
     3. **Partnerom** – osoba, ktorá sa podieľa na príprave Projektu so žiadateľom a na realizácii Projektu s Prijímateľom podľa tejto ZoP alebo ktorá sa podieľa na realizácii Projektu s Prijímateľom podľa tejto ZoP;
     4. **Poskytovateľom** – orgán, ktorý je zodpovedný za pridelenie NFP schválenému a vybranému Projektu v zmysle rozhodnutia o schválení žiadosti o poskytnutie NFP. V rámci operačného programu Efektívna verejná správa je Poskytovateľom Ministerstvo vnútra Slovenskej republiky;
     5. **Zmluva o poskytnutí NFP** – právny titul, na základe ktorého sa poskytuje príspevok; Zmluva o poskytnutí NFP sa uzatvára medzi Poskytovateľom a žiadateľom, ktorého žiadosť bola schválená v konaní podľa zákona o príspevku z EŠIF a ktorý sa uzavretím zmluvy stáva Prijímateľom; osobitne sa uvádza, že ak sa v tejto ZoP používa pojem „zmluva“, rozumie sa tým zmluva o poskytnutí NFP bez jej príloh;
     6. **v súlade s touto ZoP** – dodržanie všetkých pravidiel vyplývajúcich z tejto ZoP, vrátane všetkých dokumentov, na ktoré táto ZoP odkazuje, najmä zo Zmluvy o poskytnutí NFP, zo zákona o príspevku z EŠIF, z právnych predpisov SR a právnych aktov EÚ, zo Systému riadenia EŠIF, zo Systému finančného riadenia alebo z Právnych dokumentov, z ktorých pre Prijímateľa vyplývajú práva a povinnosti alebo ich zmeny a ostatných Právnych dokumentov uvedených v článku 3 ods. 3.3 zmluvy, za dodržania pravidiel vyplývajúcich z odseku 2 tohto článku;
     7. **cieľovou skupinou** jeskupina osôb, v ktorých prospech sa realizuje projekt, ktorou sú v prípade Projektu analytickí zamestnanci, vrátane analytických zamestnancov Partnera.
10. S výnimkou tohto článku a kde kontext vyžaduje inak, sa uplatnia tieto výkladové pravidlá, pri zohľadnení ustanovenia odseku 2 písm. c) tohto článku:
    * 1. pojmy uvedené s veľkým začiatočným písmenom a pojmy definované vo všeobecnom nariadení, Nariadeniach k jednotlivým EŠIF a v Implementačných nariadeniach majú taký istý význam, keď sú použité v tejto ZoP a v Zmluve o poskytovaní NFP v prípade rozdielnych definícií má prednosť definícia uvedená v Zmluve o poskytnutí NFP a ak v Zmluve o poskytnutí NFP nie je pojem definovaný, uplatní sa definícia v ZoP;
      2. pojmy uvedené s veľkým začiatočným písmenom majú ten istý význam v celej ZoP, pričom ich význam sa zachováva aj v prípade, ak sa použijú v inom gramatickom alebo slovesnom tvare, alebo ak sa použijú s malým začiatočným písmenom, ak je z kontextu nepochybné, že ide o pojem definovaný v ZoP alebo v Zmluve o poskytnutí NFP;
      3. slová uvedené:
         1. iba v jednotnom čísle zahŕňajú aj množné číslo a naopak;
         2. v jednom rode zahŕňajú aj iný rod;
         3. iba ako osoby zahŕňa spoločnosti, štátne orgány a orgány verejnej správy, ostatné právnické osoby a naopak;
      4. akýkoľvek odkaz na Právne predpisy  alebo právne akty EÚ, právne predpisy SR alebo Právne dokumenty, vrátane Systému riadenia EŠIF, odkazuje aj na akúkoľvek ich zmenu, t. j.  použije sa vždy v platnom znení;
      5. nadpisy slúžia len na väčšiu prehľadnosť ZoP a nemajú význam pri jej výklade.

**Článok 2**

**Účasť Partnera na Projekte, práva a povinnosti Členov partnerstva**

* + 1. Vzhľadom na zameranie Projektu a jeho ciele opísané v článku 1 ods. 1 tejto ZoP, účasť Partnera na Projekte spočíva najmä v poskytnutí aktívnej súčinnosti Prijímateľovi pri Realizácii aktivít Projektu vo vzťahu k analytickým zamestnancom Partnera ako cieľovej skupine v nadväznosti na postavenie Partnera ako zamestnávateľa podľa osobitných predpisov. Podrobnejšie vymedzenie činností, ktoré bude Partner v rámci Projektu vykonávať a podmienok, ktoré sa k nim viažu, obsahuje Príloha č. 1 tejto ZoP. Partner týmto vyhlasuje, že si je vedomý záväzkov, ktoré mu z jeho účasti na Projekte vyplývajú a zaväzuje sa ich plniť, pričom koná s odbornou starostlivosťou, v záujme Hlavného partnera tak, aby mu umožnil realizovať Aktivity Projektu Riadne a Včas a aby dosiahol ciele Projektu.
    2. Hlavný partner sa zaväzuje, že na základe tejto ZoP poskytne Partnerovi časť NFP v rozsahu preplatenia nákladov spojených s účasťou analytických zamestnancov na vzdelávaní alebo stáži, v súlade s podmienkami oprávnenosti výdavkov stanovených Vyzvaním, a to:

a) poplatky a iné náklady súvisiace so zabezpečením vzdelávania alebo stáže na vzdelávacej inštitúcii, vrátane administratívnej inštitúcie zahraničných krajín a inej medzinárodnej alebo medzivládnej inštitúcii,

b) cestovné náhrady a iné finančné plnenia, ktoré je podľa právnych predpisov SR (najmä v zmysle zákona o cestovných náhradách) povinný Partner ako zamestnávateľ vyplatiť vyslanému analytickému zamestnancovi.

* + 1. Partner sa zaväzuje:

1. vykonávať činnosti v rámci Projektu uvedené v Prílohe č. 1 tejto ZoPRiadne a Včas, prijať jemu prislúchajúcu časť NFP a použiť ho výlučne na úhradu Oprávnených výdavkov na Realizáciu aktivít Projektu, za splnenia podmienok obsiahnutých v tejto ZoP, v Zmluve o poskytnutí NFP, vrátane jeho príloh, v súlade s dokumentmi uvedenými v definícii podľa článku 1 ods. 3 písm. f) tejto ZoP, usmerneniami Poskytovateľa a Hlavného partnera a to všetko súčasne tak, aby umožnil Hlavnému partnerovi splniť všetky povinnosti vyplývajúce pre neho z tejto ZoP a zo Zmluvy o poskytnutí NFP.
2. akceptovať Hlavného partnera ako koordinátora Projektu v rozsahu jeho oprávnení a svojich z toho vyplývajúcich povinností podľa tejto ZoP,
3. akceptovať a realizovať usmernenia a pokyny Hlavného partnera vo vzťahu k Realizácii aktivít Projektu a jeho finančnému riadeniu, ak usmernenia a pokyny Hlavného partnera nie sú v rozpore s dokumentmi uvedenými v definícii podľa článku 1 ods. 3 písm. f) tejto ZoP. Na takýto rozpor je Partner povinný písomne upozorniť Hlavného partnera Bezodkladne po doručení usmernenia alebo pokynu, inak sa má za to, že s ich obsahom súhlasí a zaväzuje sa podľa nich postupovať bez výhrad; v prípade, ak Hlavný partner trvá na takomto usmernení alebo pokyne napriek upozorneniu na rozpor, Partner nezodpovedá za škodu, ktorá tým vznikla
4. poskytovať Hlavnému partnerovi súčinnosť tak, aby nebol dôvod na zmarenie cieľa Projektu, a to z vlastnej iniciatívy alebo na základe a v lehotách podľa požiadavky Hlavného partnera, čo zahŕňa aj poskytnutie všetkých relevantných dokumentov podľa požiadavky Hlavného partnera.
   * 1. Partner vyhlasuje, že pri uzavretí tejto ZoP nie je a zaväzuje sa, že počas trvania tejto ZoP nebude Dodávateľom Hlavného partnera v rámci Projektu. Tento záväzok sa vzťahuje na priameho zmluvného partnera Hlavného partnera ako aj ďalšieho dodávateľa v rade (subdodávateľ alebo nepriamy dodávateľ).
     2. Hlavný partner sa ďalej zaväzuje:
   1. zabezpečiť prípravu, riadenie a koordináciu realizácie Projektu a poskytnutie NFP Partnerovi v súlade s ustanoveniami tejto ZoP, ustanoveniami Zmluvy o poskytnutí NFP, usmerneniami a pokynmi Poskytovateľa, v dôsledku čoho má Hlavný partner postavenie koordinátora Projektu,
   2. organizačno-technicky a personálne zabezpečiť procesy riadenia realizácie Projektu,
   3. predkladať Partnerovi Zmluvu o poskytnutí NFP a jej zmeny, aktualizácie a iné zmeny Zmluvy o poskytnutí NFP, usmernenia a pokyny Poskytovateľa v súvislosti s Projektom Bezodkladne po tom, ako boli doručené Hlavnému partnerovi, a to spôsobom dohodnutým v tejto ZoP pre komunikáciu Zmluvných strán,
   4. plniť povinnosti vyplývajúce pre Prijímateľa zo Zmluvy o poskytnutí NFP,
   5. poskytnúť Partnerovi súčinnosť v rozsahu vzťahujúcom sa na činnosti, ktoré Partner realizuje v zmysle Prílohy č. 1 k tejto ZoP.
   6. riešiť prípadné nedostatky, na ktoré upozorní Partner.
      1. Partner súhlasí s tým, že Hlavný partner zastupuje jeho, ako aj Projekt ako taký navonok, v súvislosti s realizáciou Projektu, a to:
   7. voči Poskytovateľovi vo všetkých otázkach, ak sa písomne Členovia partnerstva nedohodnú inak,
   8. voči tretím osobám pri riadení a organizácii finančných tokov v súvislosti s poskytnutým NFP, a to podľa podmienok tejto ZoP a v súlade so Zmluvou o poskytnutí NFP.
      1. Hlavný partner ako koordinátor realizácie Projektu je povinný kontrolovať dodržiavanie povinností Partnera vo vzťahu k Projektu a Partner je povinný umožniť výkon takejto kontroly.
      2. Partner berie na vedomie, že NFP, a to aj každá jeho časť, je finančným prostriedkom vyplateným zo štátneho rozpočtu SR. Na kontrolu a vládny audit použitia týchto finančných prostriedkov, ukladanie a vymáhanie sankcií za porušenie finančnej disciplíny sa vzťahuje režim upravený vo Zmluve o poskytnutí NFP, v právnych predpisoch SR a v právnych aktoch EÚ, najmä v zákone o príspevku z EŠIF, v zákone č. 523/2004 Z. z. o rozpočtových pravidlách verejnej správy a o zmene a doplnení niektorých zákonov (ďalej ako „*zákon o rozpočtových pravidlách*“), v zákone č. 357/2015 Z. z. o finančnej kontrole a audite a o zmene a doplnení niektorých zákonov (ďalej len „*zákon o finančnej kontrole a audite*“).

9. Partner je povinný pri vykonávaní činností podľa tejto ZoP Bezodkladne informovať Hlavného partnera, ak vykonaniu dohodnutej činnosti bráni akákoľvek prekážka. Na pozastavenie činnosti Partnera sa vzťahujú analogicky rovnaké pravidlá ako na pozastavenie Realizácie aktivít Projektu zo strany Prijímateľa podľa článku 8 ods. 3 a nasl. VZP s tým, že na Partnera sa primerane vzťahujú tam obsiahnuté práva a povinnosti Prijímateľa.

10. Členovia partnerstva sú si navzájom zodpovední za presnosť, správnosť, pravdivosť a úplnosť všetkých navzájom poskytovaných informácií.

11. Partner je povinný počas trvania tejto ZoP:

1. s cieľom plniť povinnosti Hlavného partnera podľa článku 4 VZP písomne predkladať Hlavnému partnerovi informácie o činnostiach vykonávaných v rámci Projektu (Príloha č. 1 ZoP) vo vzťahu k monitorovacím správam, k monitorovacím údajom k žiadostiam o platbu a ďalším informáciám v rozsahu a vo formáte určenom Hlavným partnerom, najneskôr 7 dní pred monitorovacím termínom určeným pre Hlavného partnera v zmysle článku 4 VZP,
2. Bezodkladne písomne informovať Hlavného partnera o začatí a právoplatnom ukončení akéhokoľvek súdneho, exekučného alebo správneho konania voči Partnerovi, o vzniku a zániku Okolností vylučujúcich zodpovednosť, o všetkých zisteniach oprávnených osôb na výkon kontroly alebo auditu, prípadne iných kontrolných orgánov, ako aj o iných skutočnostiach, ktoré majú alebo môžu mať vplyv na Realizáciu aktivít Projektu a/alebo na povahu a účel Projektu,
3. na základe písomnej požiadavky Hlavného partnera predkladať mu správy a informácie viažuce sa k Projektu aj nad rámec rozsahu stanoveného v písm. a) a b) tohto odseku v rozsahu a v lehotách stanovených Hlavným partnerom. Hlavný partner pri stanovení lehôt prihliada na možnosti Partnera poskytnúť relevantné informácie.
4. Hlavný partner je zodpovedný za celkovú sumarizáciu a konsolidáciu údajov od Partnera, za správne a včasné predloženie monitorovacích údajov/správ a ďalších údajov potrebných na monitorovanie Projektu Poskytovateľovi podľa článku 4 VZP a metodického pokynu CKO č. 15 k monitorovaniu projektov.

12. Na Partnera sa primerane vzťahujú všetky povinnosti Hlavného partnera v oblasti informovania a komunikácie podľa článku 5 VZP. Partner je povinný dodržiavať všetky usmernenia Hlavného partnera v tejto oblasti, ktoré vyplývajú z VZP, ako aj z dokumentov Hlavného partnera, ktoré vydal v nadväznosti na článok 5 VZP

**Článok 3**

**Vzťahy Členov Partnerstva k Poskytovateľovi a ich záväzky z toho vyplývajúce**

1. Poskytovateľ zastupuje finančné záujmy EÚ a Slovenskej republiky. Zmluvné strany berú na vedomie, že Poskytovateľ nie je Členom partnerstva a nezodpovedá za konanie partnerstva alebo Partnera, ani za žiadne dojednania medzi Členmi partnerstva.
2. Zmluvné strany sa zaväzujú, že ich zmluvný vzťah založený touto ZoP bude vždy v súlade s dokumentmi uvedenými v definícii podľa článku 1 ods. 3 písm. f) tejto ZoP. Zodpovednosť za sledovanie aktualizácie tejto zmluvy s dokumentmi podľa predchádzajúcej vety je na Hlavnom partnerovi. Partner poskytne na ten účel Hlavnému partnerovi potrebnú súčinnosť. V prípade porušenia tohto záväzku môžu byť deklarované výdavky Poskytovateľom klasifikované ako Neoprávnené výdavky alebo porušenie tohto záväzku môže znamenať Nezrovnalosť spojenú s povinnosťou Členov partnerstva vrátiť poskytnutý NFP alebo jeho časť a/alebo pri závažnejšom porušení môže dôjsť až k odstúpeniu od Zmluvy o poskytnutí NFP podľa čl. 9 ods. 4 písm. b) VZP spojenému s povinnosťou Členov partnerstva vrátiť poskytnutý NFP. Zodpovednosť Partnera za porušenie záväzku podľa tohto odseku je daná, ak porušil svoju povinnosť poskytnúť súčinnosť alebo ak o nesúlade podľa prvej vety tohto odseku vedel.
3. Hlavný partner vo vzťahu k Poskytovateľovi v plnom rozsahu zodpovedá za koordináciu a riadenie Realizácie aktivít Projektu a za plnenie povinností zo strany Partnera, ktoré Partnerovi vyplývajú z jeho účasti na Projekte podľa Zmluvy o poskytnutí NFP a podľa tejto ZoP. Tým nie je dotknutá zodpovednosť Partnera voči Hlavnému partnerovi.
4. V prípade, ak sa v tejto ZoP dohodlo, že Členovia partnerstva sú povinní plniť voči Poskytovateľovi určitý záväzok, vo vzťahu k Poskytovateľovi tento záväzok plní Hlavný partner v celosti, bez ohľadu na povahu záväzku, a to aj v prípade, ak ide o deliteľné plnenie a nesplnená časť sa týka iba záväzku Partnera. Ak Hlavný partner v rozsahu uplatneného nároku záväzok sám splnil, je oprávnený požadovať náhradu od Partnera, za ktorého plnil, podľa výšky a/alebo v rozsahu záväzku Partnera alebo podľa jeho podielu na plnení spoločného záväzku, v časti, v akej Hlavný partner plnil za Partnera.
5. Dohoda uvedená v odseku 4 tohto článku sa neuplatní výlučne v prípade:
   1. plnenia povinností vyplývajúcich z ochrany finančných záujmov Európskej únie podľa § 37 zákona o príspevku z EŠIF, z ktorého vznikajú povinnosti priamo každému z Členov partnerstva samostatne a takto sa ich aj zaväzuje plniť konkrétny Člen partnerstva a
   2. vysporiadania finančných vzťahov po vykonaní finančnej opravy voči jednému alebo viacerým Členom partnerstva podľa § 42 zákona o príspevku z EŠIF, ak si Poskytovateľ v súlade so zákonom o príspevku z EŠIF a so Systémom finančného riadenia bude nárokovať vysporiadanie finančných vzťahov priamo voči Partnerovi. Na účely vytvorenia právneho základu pre takýto postup Partner s týmto postupom výslovne súhlasí a vyhlasuje, že si je vedomý svojich povinností vyplývajúcich z § 42 zákona o príspevku z EŠIF, ktoré je voči Poskytovateľovi pripravený plniť aj prostredníctvom tohto zmluvného ustanovenia a vrátiť mu požadované NFP alebo jeho časť v prípade, ak Poskytovateľ uplatní voči nemu žiadosť o vrátenie jemu poskytnutého NFP alebo jeho časti analogicky podľa čl. 10 VZP. Žiadosť o vrátenie finančných prostriedkov podľa tohto odseku sa môže týkať len finančných prostriedkov, ktoré boli na základe tejto zmluvy poskytnuté Partnerovi a ktoré bude potrebné vrátiť z dôvodu pochybenia alebo neplnenia povinností Partnera.
6. Uzatvorením tejto ZoP nie sú dotknuté práva a povinnosti Hlavného partnera voči Poskytovateľovi v zmysle Zmluvy o poskytnutí NFP, a to najmä nie je dotknutá celková zodpovednosť Hlavného partnera ako Prijímateľa za Projekt.

**Článok 4**

**Osobitné ustanovenia týkajúce sa realizácie Projektu**

1. Zmluvné strany sa osobitne dohodli, že konečný počet analytických zamestnancov, ktorí budú zaškolení v rámci Projektu,  bude závisieť od vývoja Realizácie aktivít Projektu, najmä pripravenosti Partnera ako aj iných partnerov, s ktorými má Hlavný partner uzavreté obdobné zmluvy ako je táto ZoP, realizovať jednotlivé činnosti uvedené v Prílohe č. 1 tejto ZoP.
2. V prípade, ak Hlavný partner zistí, že Partner nie je schopný realizovať jemu zverené činnosti podľa tejto ZoP v určenom čase a rozsahu, Hlavný partner môže postupovať takto:
   1. navrhne zmenu tejto ZoP, predmetom ktorej je nový obsah Prílohy č. 1 tejto ZoP, ak sú predmetné činnosti obsiahnuté v Prílohe č. 1; na takejto zmene sa Zmluvné strany musia dohodnúť, v dôsledku čoho sa uzatvorí dodatok k tejto ZoP; alebo
   2. v prípade, ak porušenie povinností vyplývajúcich pre Partnera z tejto ZoP je podstatným porušením tejto ZoP alebo predstavuje iný dôvod na odstúpenie od tejto ZoP podľa článku 12 tejto ZoP a/alebo § 344 a nasl. Obchodného zákonníka, Hlavný partner je oprávnený odstúpiť od tejto ZoP.

Konanie Hlavného partnera po mimoriadnom ukončení tejto ZoP, vrátane zapojenia nového Partnera v súlade s podmienkami Vyzvania na základe samostatnej zmluvy o partnerstve, je skutočnosťou právne irelevantnou vo vzťahu k Partnerovi, ktorého právne postavenie tým nie je nijak dotknuté a nevznikajú mu z toho žiadne nároky.

**Článok 5**

**Komunikácia Zmluvných strán a doručovanie**

1. Zmluvné strany sa dohodli, že ich vzájomná komunikácia súvisiaca s touto ZoP si pre svoju záväznosť vyžaduje písomnú formu, ak sa písomne nedohodnú inak, alebo nedôjde k uplatneniu odseku 3 tohto článku. V rámci vzájomnej komunikácie sú Zmluvné strany povinné uvádzať ITMS kód Projektu a názov Projektu podľa článku 1 tejto ZoP. Zmluvné strany sa zaväzujú, že budú pre vzájomnú písomnú komunikáciu používať poštové adresy uvedené v záhlaví tejto ZoP, ak nedošlo k oznámeniu zmeny adresy. Zmluvné strany sa dohodli, že písomná forma komunikácie sa bude uskutočňovať najmä prostredníctvom doporučeného doručovania zásielok alebo obyčajného doručovania poštou.
2. Zmluvné strany sú si povinné navzájom oznámiť zmenu kontaktných údajov najneskôr do 7 dní odkedy nastala táto zmena.
3. Zmluvné strany sa môžu dohodnúť, že vzájomná komunikácia súvisiaca s touto ZoP bude prebiehať elektronicky prostredníctvom e-mailu. Hlavný partner je v takom prípade oprávnený určiť podmienky takejto komunikácie aspoň tri dni vopred. Aj v rámci týchto foriem komunikácie je Partner povinný uvádzať ITMS kód Projektu a názov Projektu podľa článku 1 tejto ZoP. Zmluvné strany si zároveň dohodli ako mimoriadny spôsob doručovania písomných zásielok doručovanie osobne alebo prostredníctvom kuriéra.
4. Zmluvné strany sa výslovne dohodli, že pokiaľ ide o určenie momentu doručenia:
5. elektronickej správy, použije sa úprava obsiahnutá v článku 4 ods. 4.6 zmluvy a
6. oznámení, výziev, žiadostí alebo iných dokumentov zasielaných druhej Zmluvnej strane v písomnej forme, sa za deň doručenia v prípade ich osobného doručenia považuje deň fyzického doručenia. V prípade zasielania dokumentov poštou/kuriérom sa za deň doručenia dokumentu považuje deň, kedy bol dokument doručený Zmluvnej strane, ktorá je adresátom. V prípade, ak adresát nebol doručovateľom na mieste doručenia zastihnutý, považuje sa dokument za doručený v deň, keď došlo k uplynutiu úložnej (odbernej) lehoty písomnosti zasielanej poštou, najneskôr však v deň, keď došlo k vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“); v prípade odopretia prevzatia dokumentu Zmluvnou stranou, ktorá je adresátom, k jeho doručeniu dochádza v deň odmietnutia prijatia dokumentu.

**Článok 6**

**Oprávnené výdavky**

1. Oprávnenými výdavkami sú všetky výdavky, ktoré sú nevyhnutné na Realizáciu aktivít Projektu, ktoré zodpovedajú  činnostiam uvedeným v Prílohe č. 1 tejto ZoP, ak spĺňajú všetky podmienky definované v článku 14 ods. 1 VZP, a ak ich výška vyplýva z  osobitného právneho predpisu alebo z uhradených preukázateľných nákladov na schválené vzdelávanie.
2. Zmluvné strany berú na vedomie, že NFP poskytuje Poskytovateľ výhradne Hlavnému partnerovi ako Prijímateľovi pri splnení podmienok definovaných v zmluve o poskytnutí NFP.
3. Zmluvné strany berú na vedomie, že v prípade ak výdavok nespĺňa podmienky oprávnenosti podľa článku 14 VZP, takéto Neoprávnené výdavky nie sú spôsobilé na preplatenie z NFP v rámci Žiadosti o platbu podanej Hlavným partnerom Poskytovateľovi. O Neoprávnené výdavky bude znížená suma požadovaná na preplatenie v rámci podanej Žiadosti o platbu, ak vo zvyšnej časti bude Žiadosť o platbu schválená. Ak nesplnenie podmienok oprávnenosti výdavkov podľa článku 14 VZP zistí osoba oprávnená na výkon kontroly a auditu uvedená v článku 12 ods. 1 VZP, Hlavný partner ako Prijímateľ je povinný vrátiť NFP alebo jeho časť zodpovedajúcu takto vyčísleným Neoprávneným výdavkom v súlade s článkom 10 VZP pri rešpektovaní výšky intenzity vzťahujúcej sa na príspevok v plnej výške, a to bez ohľadu na skutočnosť, že pôvodne mohli byť tieto výdavky klasifikované ako Oprávnené výdavky alebo Schválené oprávnené výdavky. Všeobecné pravidlo týkajúce sa opakovanej kontroly/auditu uvedené v článku 12 ods. 9 VZP sa vzťahuje aj na zmenu výdavkov z Oprávnených výdavkov/Schválených oprávnených výdavkov na Neoprávnené výdavky.
4. V zmysle a za podmienok tejto ZoP (najmä čl. 10 ZoP) Hlavný partner poskytuje príslušnú časť NFP Partnerovi, a to výlučne na financovanie Oprávnených výdavkov tak, ako ich stanovil Poskytovateľ aj v nadväznosti na ods. 3 tohto článku, pričom Oprávnené výdavky sú potvrdené podkladmi predkladanými so Žiadosťou o platbu Partnera vyžadované podľa spôsobu financovania v zmysle tejto ZoP (čl. 10 ZoP). Konečná výška časti NFP pre Partnera je daná výškou skutočne vynaložených, odôvodnených a riadne preukázaných Schválených oprávnených výdavkov, po aplikácii príslušnej intenzity pomoci, maximálne však do výšky, do ktorej budú jednotlivé výdavky schválené Poskytovateľom, pričom celková schválená výška NFP nesmie byť prekročená.
5. Zmluvné strany sa zaväzujú, že nebudú požadovať dotáciu, príspevok, grant alebo inú formu pomoci na realizáciu aktivít Projektu uvedených v prílohe č. 1 tejto ZoP, na ktoré je poskytovaný NFP v zmysle tejto ZoP, a ktorá by predstavovala dvojité financovanie alebo spolufinancovanie tých istých výdavkov zo zdrojov iných rozpočtových kapitol štátneho rozpočtu SR, štátnych fondov, zdrojov EÚ alebo iných verejných zdrojov. V prípade porušenia uvedenej povinnosti je Hlavný partner oprávnený žiadať od Partnera vrátenie NFP alebo jeho časti a Partner je povinný vrátiť NFP alebo jeho časť v súlade s článkom 9 tejto ZoP.

**Článok 7**

**Vlastníctvo a použitie výstupov**

Partner sa zaväzuje poskytnúť Poskytovateľovi, Hlavnému partnerovi a príslušným orgánom SR a EÚ všetku dokumentáciu vytvorenú pri realizácii alebo v súvislosti s Realizáciou aktivít Projektu, a týmto zároveň udeľuje Poskytovateľovi, Hlavnému partnerovi a príslušným orgánom SR a EÚ právo na použitie údajov z tejto dokumentácie na účely súvisiace s touto ZoP alebo VZP pri zohľadnení prípadných autorských a priemyselných práv Zmluvných strán (pri súčasných obmedzeniach vyplývajúcich z článku 6 ods. 1 bod (v) VZP).

**Článok 8**

**Kontrola / audit**

1. Článok 12 VZP sa v plnej miere vzťahuje aj na úpravu práv a povinností Partnera vo vzťahu ku kontrole / auditu ním realizovanej časti Projektu. Práva a povinnosti, ktoré prislúchajú v zmysle článku 12 VZP Prijímateľovi (Hlavnému partnerovi), prislúchajú podľa tejto ZoP Partnerovi.
2. Pre prípad, ak by oprávnené osoby na výkon kontroly / auditu podľa článku 12 ods. 1 VZP považovali za kontrolovanú osobu vo vzťahu k aplikácii zákona o finančnej kontrole a audite len Prijímateľa (Hlavného partnera) a mali za to, že kontrola Partnera ako osoby podieľajúcej sa na Realizácii aktivít Projektu sa vykonáva až cez kontrolu Prijímateľa, Zmluvné strany sa výslovne dohodli, že osobou oprávnenou na výkon kontroly / auditu voči Partnerovi je aj Hlavný partner. V takom prípade prislúchajú Hlavnému partnerovi všetky práva a povinnosti osôb oprávnených na výkon kontroly/auditu podľa článku 12 ods. 1 VZP.
3. Partner je povinný umožniť výkon kontroly/auditu zo strany ktorejkoľvek z oprávnených osôb uvedených v článku 12 ods. 1 VZP a odseku 2 tohto článku, pričom sa zaväzuje oprávneným osobám umožniť kontrolu v požadovanom rozsahu, poskytnúť im požadovanú súčinnosť, zabezpečiť prítomnosť osôb zodpovedných za Realizáciu aktivít Projektu, vytvoriť primerané podmienky na riadne a včasné vykonanie kontroly/auditu a zdržať sa konania, ktoré by mohlo ohroziť začatie a riadny priebeh výkonu kontroly/auditu Projektu.
4. Zmluvné strany berú na vedomie, že oprávnené osoby uvedené v článku 12 ods. 1 VZP a odseku 2 tohto článku sú oprávnené vykonať kontrolu Projektu podľa článku 12 VZP kedykoľvek počas účinnosti tejto ZoP až do uplynutia lehôt uvedených v článku 7 ods. 7.2 zmluvy. Uvedená doba sa predĺži v prípade, ak nastanú skutočnosti uvedené v článku 140 všeobecného nariadenia, a to o čas trvania týchto skutočností.
5. Partner je povinný prijať opatrenia na nápravu nedostatkov zistených kontrolou/auditom v zmysle správy z kontroly/auditu v lehote stanovenej oprávnenými osobami na výkon kontroly/auditu. Hlavný partner je zároveň povinný zaslať osobám oprávneným na výkon kontroly/auditu a vždy aj Poskytovateľovi, ak nie je v konkrétnom prípade osobou vykonávajúcou kontrolu/audit, písomnú správu o splnení opatrení prijatých na nápravu zistených nedostatkov Bezodkladne po ich splnení a tiež o odstránení príčin ich vzniku, a to v lehote stanovenej v správe / v inom výstupnom dokumente z kontroly/auditu a ak stanovená nebola, v lehote stanovenej Poskytovateľom.

**Článok 9**

**Vysporiadanie finančných vzťahov a ochrana finančných záujmov EÚ**

Partner je povinný vrátiť jemu poskytnutý NFP alebo jeho časť Hlavnému partnerovi, ak nastanú dôvody, pre ktoré je analogicky Hlavný partner ako Prijímateľ povinný vrátiť NFP alebo jeho časť Poskytovateľovi podľa článku 10 VZP. To znamená, že na vysporiadanie finančných vzťahov, postup a spôsob tohto vysporiadania, sa primerane použijú ustanovenia článku 10 VZP, a na Partnera sa primerane vzťahujú všetky povinnosti Hlavného partnera ako Prijímateľa v zmysle článku 10 VZP a tieto povinnosti sú povinnosťami Partnera voči Hlavnému partnerovi, Poskytovateľovi a voči iným oprávneným osobám uvedeným v tejto ZoP a/alebo v zmluve o poskytnutí NFP, ak z tejto ZoP nevyplýva osobitná dohoda Zmluvných strán (*napr. čl. 3 ods. 5 písm. b) tejto ZoP*). Partner sa zaväzuje tieto povinnosti voči Hlavnému partnerovi, Poskytovateľovi a voči iným oprávneným osobám uvedeným v tejto ZoP a/alebo v Zmluve o poskytnutí NFP Riadne a Včas plniť.

**Článok 10**

**Účty a platby**

(pravidlá finančných operácií)

1. Zmluvné strany berú na vedomie, že Poskytovateľ poskytuje NFP Hlavnému partnerovi na základe Žiadosti o platbu na jeho osobitný účet vedený v mene EUR, ktorý je špecifikovaný v Prílohe č. 2 tejto ZoP.
2. Partner pre potreby vypracovania Žiadosti o platbu za Partnera (ďalej ako „ŽoP Partnera“) predkladá Hlavnému partnerovi potrebnú dokumentáciu vyžadovanú podľa spôsobu financovania v Zmluve o poskytnutí NFP, za ktorej obsah zodpovedá. Hlavný partner následne takúto dokumentáciu spracuje do formy ŽoP Partnera a túto ŽoP Partnera predkladá riadiacemu orgánu elektronicky prostredníctvom ITMS osobitne. Partner týmto vyjadruje súhlas s uvedeným postupom a použitím všetkých ním poskytnutých údajov a dokumentácie na vytvorenie a predloženie ŽoP Partnera Poskytovateľovi. Hlavný partner písomne oznamuje Partnerovi termíny na predloženie Žiadosti o platbu Poskytovateľovi, pričom je oprávnený stanoviť Partnerovi primeranú lehotu, v ktorej má Partner predložiť za seba jednotlivé ŽoP Partnera.
3. Jednotlivé výdavky musia byť jednoznačne a nezameniteľne identifikované. Ak Partner požaduje zaradenie jednotlivého výdavku do Žiadosti o platbu Partnera, je povinný doručiť spolu s dokumentáciou podľa odseku 2 tohto článku všetky potrebné podklady vyžadované podľa spôsobu financovania touto ZoP a Zmluvou o poskytnutí NFP pre príslušný spôsob financovania. Ak je dokumentácia predložená Partnerom úplná, Hlavný partner je povinný ju zaradiť do Žiadosti o platbu, v opačnom prípade vyzve Partnera na jej doplnenie, a to v lehote 5 dní odo dňa jej doručenia. V prípade, ak Poskytovateľ nepreplatí výdavky obsiahnuté v ŽoP Partnera alebo ich časť, HP nenesie za tento stav žiadnu zodpovednosť, ak dôvod krátenia, resp. nepreplatenia výdavkov spočíval v údajoch alebo dokumentácií predložených Partnerom Hlavnému partnerovi podľa ods. 2 tohto článku.
4. Hlavný partner prevedie príslušnú časť NFP Partnerovi na základe uplatnených výdavkov podľa aktuálnej ŽoP Partnera a podľa Schválených oprávnených výdavkov Poskytovateľom na jeho osobitný účet vedený v mene EUR, ktorý je špecifikovaný v Prílohe č. 2 tejto ZoP.
5. V súvislosti s Realizáciou aktivít Projektu je Partner povinný prijímať platby výlučne na svoj osobitný účet a realizovať platby výlučne prostredníctvom svojho osobitného a výdavkového účtu uvedeného v Prílohe č. 2 tejto ZoP.
6. Partner je povinný udržiavať osobitný účet zriadený a nesmie účet zrušiť až do doby úplného finančného vysporiadania schváleného Projektu zo strany všetkých Členov partnerstva.
7. Zmluvné strany berú na vedomie, že Poskytovateľ prostredníctvom svojej platobnej jednotky zabezpečí vyplatenie NFP, resp. jeho časti výlučne na základe Žiadosti o platbu predloženej Hlavným partnerom. Po schválení Žiadosti o platbu a pripísaní peňažných prostriedkov na účet Hlavného partnera je Hlavný partner povinný Bezodkladne previesť peňažné prostriedky Partnerovi na jeho osobitný účet špecifikovaný v Prílohe č. 2tejto ZoP.
8. Použitie platby je Partner povinný vyúčtovať Hlavnému partnerovi, a to podľa ustanovení Zmluvy o poskytnutí NFP pre jednotlivé spôsoby financovania Realizácie Projektu. Spolu so zúčtovaním platby predkladá Partner Hlavnému partnerovi aj dokumenty vyžadované podľa ustanovení Zmluvy o poskytnutí NFP pre jednotlivé spôsoby financovania Projektu, a to v potrebnom počte rovnopisov tak, aby jeden rovnopis dokumentu mohol byť Hlavným partnerom predložený spolu so Žiadosťou o platbu Poskytovateľovi a druhý rovnopis si ponechá Partner. V prípade, že povaha dokumentu neumožňuje vyhotoviť viac rovnopisov originálov, Partner predkladá ním overenú kópiu s vytlačeným alebo napísaným názvom Partnera a podpisom štatutárneho orgánu Partnera.
9. Na podmienky financovania realizácie Projektu sa podľa spôsobu financovania primerane vzťahujú ustanovenia Zmluvy o poskytnutí NFP a príslušnej časti Systému finančného riadenia. Na Partnera sa primerane vzťahujú všetky povinnosti Hlavného partnera v zmysle Zmluvy o poskytnutí NFP a Systému finančného riadenia a tieto povinnosti sú povinnosťami Partnera voči Hlavnému partnerovi, Poskytovateľovi a voči iným oprávneným osobám uvedeným v tejto ZoP alebo v zmluve o poskytnutí NFP.
10. Systém financovania medzi Hlavným Partnerom a Partnerom musí spĺňať primerane všetky podmienky vyplývajúce zo Systému finančného riadenia.

**Článok 11**

**Zmena v subjekte Partnera**

1. K zmene v subjekte Partnera môže dôjsť len s prechádzajúcim písomným súhlasom Poskytovateľa postupom analogicky podľa článku 6 ods. 6.3 zmluvy a v súlade s touto ZoP. K zmene v subjekte Partnera môže dôjsť z dôvodu:

Prechodu, resp. prevodu práv a povinností existujúceho Partnera na iný subjekt; v takom prípade k zmene môže dôjsť v súlade so Zmluvou o partnerstve, alebo

výmeny Partnera z dôvodu zániku skoršej Zmluvy o partnerstve alebo z iných dôvodov na strane Prijímateľa, ktoré ho viedli k potrebe výmeny Partnera. V takomto prípade k ustanoveniu subjektu za Partnera môže dôjsť len vtedy, ak pri ustanovení nového Partnera budú splnené všetky podmienky pre výber Partnera uvedené vo Vyzvaní a súčasne nedôjde k porušeniu žiadnej z podmienok poskytnutia príspevku, ako boli definované vo Výzve. Po splnení všetkých podmienok uvedených v tomto odseku 2. písm. b) sa subjekt stáva Partnerom účinnosťou Zmluvy o partnerstve.

1. Ostatné práva a povinnosti Zmluvných strán vo vzťahu k prevodu a prechodu povinností z tejto ZoP sa v plnej miere riadia ustanoveniami článku 7 VZP , kedy podmienky, práva a povinnosti, ktoré sa vzťahujú na Prijímateľa, alebo prislúchajú v zmysle článku 7 VZP Prijímateľovi (Hlavnému partnerovi), sa v plnej miere vzťahujú a prislúchajú podľa tejto ZoP Partnerovi.

**Článok 12**

**Trvanie, zmena a ukončenie Zmluvy o partnerstve**

1. Táto ZoP je uzavretá na dobu určitú do skončenia platnosti a účinnosti Zmluvy o poskytnutí NFP.
2. Partner je povinný oznámiť Hlavnému partnerovi písomne všetky zmeny alebo skutočnosti, ktoré majú negatívny vplyv na plnenie jeho povinností podľa tejto ZoP alebo na realizáciu činnosti v rámci Projektu podľa Prílohy č. 1 tejto ZoP, alebo sa akýmkoľvek spôsobom týkajú alebo môžu týkať neplnenia povinností Partnera z tejto ZoP. Zmena v identifikačných údajoch zmluvných strán sa vykoná písomným oznámením druhej Zmluvnej strane.
3. Zmluvné strany sa dohodli, že zmeny výslovného znenia tejto ZoP sa vykonajú vo forme písomného, vzostupne číslovaného dodatku k tejto ZoP, pri dodržaní povinností vyplývajúcich z § 5a zákona o slobode informácií, ak ZoP je povinne zverejňovanou zmluvou. Zmluvné strany sa dohodli, že zmenu vo výslovnom znení tejto ZoP môže navrhnúť každý z Členov partnerstva.
4. Vzhľadom na úzku previazanosť postavenia Partnera v Projekte s právami a povinnosťami Hlavného partnera ako Prijímateľa vyplývajúcimi zo Zmluvy o poskytnutí NFP a tiež s právnymi vzťahmi týkajúcimi sa Projektu vo všeobecnosti a v nadväznosti na článok 1 ods. 2 písm. a) a f) tejto ZoP, sa Zmluvné strany dohodli, že zmena práv a povinností Partnera v súvislosti s Projektom, ktoré vyplývajú z Právnych dokumentov podľa článku 1 ods. 3 písm. f) tejto ZoP a zo zmien zmluvy o poskytnutí NFP, bude voči Partnerovi účinná dňom doručenia zmenenej Zmluvy o poskytnutí NFP Partnerovi, v ostatných prípadoch dňom Zverejnenia zmeny v Právnych dokumentov podľa článku 1 ods. 3 písm. f) tejto ZoP.
5. V deň, keď došlo k mimoriadnemu ukončeniu zmluvného vzťahu zo Zmluvy o poskytnutí NFP podľa článku 9 VZP, dochádza aj k ukončeniu trvania zmluvného vzťahu z tejto ZoP. V takomto prípade vznikajú Členom partnerstva práva a povinnosti v zmysle právnych predpisov o zániku nesplneného záväzku a v zmysle podmienok obsiahnutých v tejto ZoP, pričom Partner berie na vedomie a súhlasí s tým, že žiadne priamo uplatniteľné právo voči Poskytovateľovi mu nevznikne.
6. Zmluvné strany sa dohodli, že túto ZoP je možné ukončiť riadne alebo mimoriadne. Riadne ukončenie tejto ZoP nastane  uplynutím doby, na ktorú bola uzavretá Zmluva o poskytnutí NFP podľa odseku 1 tohto článku. Mimoriadne ukončenie zmluvného vzťahu z tejto ZoP nastáva dohodou Zmluvných strán alebo odstúpením Hlavného partnera alebo Partnera od tejto ZoP alebo výpoveďou tejto ZoP Partnerom, v dôsledku čoho ZoP zaniká.
7. Od tejto ZoP možno odstúpiť podľa § 344 a nasl. Obchodného zákonníka v prípadoch podstatného porušenia zmluvnej povinnosti vyplývajúcej zo ZoP , nepodstatného porušenia zmluvnej povinnosti vyplývajúcej zo ZoP a tiež v prípadoch, ktoré osobitne ustanovuje ZoP. Od tejto ZoP možno odstúpiť tiež v prípadoch, kedy je možné mimoriadne odstúpiť od Zmluvy o poskytnutí NFP, pričom práva prislúchajúce podľa Zmluvy o poskytnutí NFP Poskytovateľovi, prislúchajú podľa tejto ZoP v tomto prípade Hlavnému partnerovi, ktorý ich vykonáva analogicky podľa úpravy v Zmluve o poskytnutí NFP voči Partnerovi tak, aby ich bolo možné aplikovať na vzťah medzi Hlavným partnerom a Partnerom. Zmluvné strany sa dohodli, že pre odstúpenie od tejto ZoP platia všeobecné ustanovenia Obchodného zákonníka o odstúpení od zmluvy (§ 344 a nasl. Obch. zák.). Zmluvné strany sa osobitne dohodli, že na účely tejto ZoP sa za podstatné porušenie tejto ZoP zo strany Partnera považujú najmä:
8. také porušenia povinností Partnera, ktoré sú definované v článku 9 ods. 4 VZP;
9. opakované nevykonávanie niektorej z činností, na ktorú je Partner povinný podľa tejto ZoP alebo vykonávanie činností, ktoré neprispievajú k cieľom Projektu a napriek písomnému upozorneniu Hlavného partnera nedôjde k náprave ani po uplynutí primeranej lehoty, ktorá bola na vykonanie nápravy poskytnutá;
10. Partner sa bezdôvodne neriadi pokynmi a usmerneniami Hlavného partnera ani po jeho opakovanom písomnom upozornení;
11. porušovanie podmienok stanovených vo Vyzvaní ako záväzné podmienky pre činnosť Partnera napriek upozorneniu Hlavného partnera obsahujúceho aj lehotu na vykonanie nápravy.

Porušenie ďalších povinností stanovených v tejto ZoP, v právnych predpisoch SR a právnych aktoch EÚ okrem prípadov, ktoré sa podľa tejto ZoP považujú za podstatné porušenia, sú nepodstatným porušením tejto ZoP.

1. V prípade podstatného porušenia tejto ZoP je Zmluvná strana oprávnená od tejto ZoP odstúpiť bez zbytočného odkladu po tom, ako sa o tomto porušení dozvedela. Vzhľadom na postavenie Zmluvných strán sa pri výklade pojmu „*bez zbytočného odkladu*“, postupuje podľa článku 7 zmluvy.
2. Odstúpenie od tejto ZoP je účinné dňom doručenia písomného oznámenia o odstúpení od tejto ZoP adresátovi. Na doručovanie sa vzťahuje článok 5 tejto ZoP.
3. V prípade odstúpenia od tejto ZoP zostávajú zachované tie práva a povinnosti Hlavného partnera, ktoré podľa svojej povahy majú platiť aj po skončení tejto ZoP, a to najmä právo a povinnosť požadovať vrátenie poskytnutej čiastky NFP, právo na náhradu škody, ktorá vznikla porušením tejto ZoP, ustanovenia uvedené v čl. 7 ods. 7.2 zmluvy, ustanovenia článku 8 ods. 1 až 4 tejto ZoP a ďalšie ustanovenia tejto ZoP podľa svojho obsahu.
4. Ak sa Partner dostane do omeškania s plnením tejto ZoP v dôsledku porušenia, resp. nesplnenia povinnosti zo strany Hlavného partnera, Zmluvné strany súhlasia, že nejde o porušenie tejto ZoP Partnerom a Partner nezodpovedá za vzniknutú škodu..
5. V prípade odstúpenia od tejto ZoP je Partner povinný vrátiť NFP alebo jeho časť na základe výzvy Hlavného partnera; alebo v prípade podľa článku 3 ods. 5 písm. b) tejto ZoP priamo na základe žiadosti Poskytovateľa. Povinnosť Partnera vrátiť NFP alebo jeho časť podľa predchádzajúcej vety sa uplatní aj vtedy, ak sa v jednotlivom článku tejto ZoP označujúcom podstatné porušenie tejto ZoP výslovne neuvádza, že Partner je povinný vrátiť NFP alebo jeho časť.
6. Partner je oprávnený túto ZoP vypovedať z dôvodu, že nie je schopný vykonávať činnosti v rámci Projektu tak, ako sa na to zaviazal v tejto ZoP, alebo mu v ďalšej účasti na Projekte bránia iné vážne dôvody. Partner súhlasí s tým, že podaním výpovede mu vzniká povinnosť vrátiť už vyplatené NFP v celom rozsahu podľa článku 9 tejto ZoP za podmienok stanovených Hlavným partnerom vo výzve na vrátenie. Po podaní výpovede môže Partner túto vziať späť iba s písomným súhlasom Hlavného partnera. Výpovedná lehota je jeden kalendárny mesiac odo dňa, keď je výpoveď doručená Hlavnému partnerovi. Počas plynutia výpovednej lehoty Zmluvné strany vykonajú najmä úkony smerujúce k vysporiadaniu vzájomných práv a povinností, predovšetkým Hlavný partner vykoná úkony vzťahujúce sa na finančné vysporiadanie s Partnerom obdobne ako pri odstúpení od tejto ZoP a Partner je povinný poskytnúť všetku potrebnú súčinnosť. Táto ZoP voči Partnerovi, ktorý podal výpoveď, zaniká uplynutím výpovednej lehoty. Partner si je vedomý toho, že v prípade, ak uplatnenie práva podľa tohto odseku priamo alebo nepriamo spôsobí negatívne následky voči Hlavnému partnerovi, vrátane možného mimoriadneho ukončenia Projektu zo strany Poskytovateľa, Partner zodpovedá za spôsobenú škodu.

**Článok 13**

**Záverečné ustanovenia**

* 1. ZoP je uzavretá dňom podpisu oboch Zmluvných strán. ZoP v súlade s § 47a ods. 2 Občianskeho zákonníka nadobúda účinnosť po splnení odkladacej podmienky, ktorá spočíva v tom, že došlo k nadobudnutiu účinnosti Zmluvy o poskytnutí NFP po predchádzajúcom zverejnení ZoP v Centrálnom registri zmlúv Hlavným Partnerom; ZoP nadobudne účinnosť najskôr dňom nasledujúcim po dni jej zverejnenia Hlavným Partnerom v Centrálnom registri zmlúv.
  2. Vo vzťahu k zverejneniu ZoP v Centrálnom registri zmlúv sa Zmluvné strany osobitne dohodli, že:
     1. ak Hlavný partner a Partner sú obaja povinnými osobami podľa zákona o slobode informácií, v takom prípade je rozhodujúce zverejnenie ZoP Hlavným partnerom;
     2. prvé zverejnenie ZoP zabezpečí Hlavný partner a o dátume zverejnenia ZoP informuje Partnera.

Ustanovenia týkajúce sa zverejnenia a s tým spojených osobitných pravidiel dohodnutých Zmluvnými stranami v odsekoch 1 a 2 tohto článku sa rovnako vzťahujú aj na uzavretie každého dodatku k ZoP.

* 1. Ak záväzkový vzťah vyplývajúci zo ZoP, s ohľadom na právne postavenie zmluvných strán, nespadá pod vzťahy uvedené v §261 Obchodného zákonníka, Zmluvné strany vykonali voľbu práva podľa § 262 ods. 1 Obchodného zákonníka a výslovne súhlasia, že ich záväzkový vzťah vyplývajúci zo ZoP sa bude riadiť Obchodným zákonníkom tak, ako to vyplýva zo záhlavia označenia ZoP na úvodnej strane.
  2. Zmluva je vyhotovená v štyroch rovnopisoch, z toho Partner dostane jeden rovnopis, Hlavný partner dostane 2 rovnopisy a Poskytovateľ dostane 1 rovnopis.
  3. Zmluvné strany vyhlasujú, že si znenie ZoP riadne a dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne jasné, určité a zrozumiteľné, podpisujúce osoby sú oprávnené k podpisu ZoP a na znak súhlasu ju podpísali.
  4. Neoddeliteľnou súčasťou tejto ZoP sú prílohy:

Príloha č. 1 Prehľad činností vykonávaných Partnerom

Príloha č. 2 Prehľad účtov Hlavného partnera a jednotlivých Partnerov

**Podpisy Zmluvných strán:**

Za Hlavného partnera**:**

V ...................., dňa .................

Podpis: .......................................

Meno a priezvisko štatutárneho orgánu/zástupcu[[2]](#footnote-3) Hlavného partnera[[3]](#footnote-4): .............................................

Za Partnera:

V ...................., dňa .................

Podpis: .......................................

Meno a priezvisko štatutárneho orgánu/zástupcu[[4]](#footnote-5) Partnera[[5]](#footnote-6): ..............................................................

1. vyplní sa, ak je odlišná od adresy sídla, inak sa vypustí [↑](#footnote-ref-2)
2. Ak sa nehodí, prečiarknite. [↑](#footnote-ref-3)
3. V prípade podpísania zmluvy zastupujúcou osobou je potrebné spolu so zmluvou pre Poskytovateľa predložiť rovnopis dokumentu alebo jeho overenú kópiu, ktorým štatutárny orgán Hlavného partnera oprávňuje danú osobu na podpis zmluvy. [↑](#footnote-ref-4)
4. Ak sa nehodí, prečiarknite. [↑](#footnote-ref-5)
5. V prípade podpísania zmluvy zastupujúcou osobou je potrebné spolu so zmluvou pre Poskytovateľa predložiť rovnopis dokumentu alebo jeho overenú kópiu, ktorým štatutárny orgán Partnera oprávňuje danú osobu na podpis zmluvy. [↑](#footnote-ref-6)